Likumprojekts

**Grozījumi Latvijas Republikas Zemessardzes likumā**

Izdarīt Latvijas Republikas Zemessardzes likumā (Latvijas Vēstnesis, 2010, 82., 205. nr.; 2012, 189., 203. nr.; 2014, 108. nr.; 2016, 223. nr.; 2017, 132. nr.; 2019, 57. nr.) šādus grozījumus:

1. Papildināt 4. pantu ar sesto un septīto daļu šādā redakcijā:

“(6) Zemessargi to mobilizācijas gadījumā tiek ieskaitīti aktīvajā dienestā. Kārtību, kādā zemessargus ieskaita aktīvajā dienestā mobilizācijas gadījumā nosaka aizsardzības ministrs.

(7) Daļējas zemessargu mobilizācijas gadījumā, pārējie zemessargi var tikt pakļauti paaugstinātas gatavības režīmam. Kārtību kādā Zemessardzes vienības tiek turētas paaugstinātas gatavības režīmā, nosaka aizsardzības ministrs.”

2. Papildināt likumu ar 4.ˡ pantu šādā redakcijā:

“4.1 pants. Izņēmumi no zemessargu mobilizācijas noteikumiem

(1) Šā likuma 4. panta sestās un septītās daļas noteikumus neattiecina uz šādām personām:

1) Valsts prezidents un Valsts prezidenta kancelejas amatpersonas;

2) Saeimas deputāts;

3) Eiropas Parlamenta deputāts;

4) Eiropas Savienības komisārs;

5) Ministru kabineta loceklis;

6) ministrijas valsts sekretārs;

7) Valsts kancelejas direktors;

8) Valsts ieņēmumu dienesta ģenerāldirektors;

9) Valsts kases pārvaldnieks;

10) tiesībsargs;

11) Latvijas Bankas prezidents, prezidenta vietnieks un padomes locekļi;

12) valsts kontrolieris un Valsts kontroles padomes loceklis;

13) Finanšu un kapitāla tirgus komisijas priekšsēdētājs un padomes loceklis;

14) Nacionālās elektronisko plašsaziņas līdzekļu padomes priekšsēdētājs, priekšsēdētāja vietnieks un padomes loceklis;

15) Sabiedrisko pakalpojumu regulēšanas komisijas padomes priekšsēdētājs un padomes loceklis;

16) Satversmes tiesas tiesnesis;

17) Augstākās tiesas tiesnesis;

18) apgabaltiesas tiesnesis;

19) rajona (pilsētas) tiesas tiesnesis;

20) advokāts, kas norīkots darbam karatiesā;

21) Latvijas Republikas diplomātisko un konsulāro pārstāvniecību ārvalstīs darbinieks;

22) pašvaldības deputāts;

23) pašvaldības izpilddirektors.

(2) Ministru kabinets atkarībā no valsts apdraudējuma veida, tā intensitātes un rakstura var lemt par izņēmumu attiecināšanu uz citām valsts un pašvaldības institūciju amatpersonām vai darbiniekiem vai personām, kuras atrodas darba tiesiskajās attiecībās ar personām, kas nodrošina kritiskās infrastruktūras vai kritisko finanšu nozares pakalpojumu darbības nepārtrauktību.

(3) Ministru kabinets nosaka kārtību, kādā šā panta otrajā daļā minētajām personām piemēro izņēmumus ieskaitīšanai aktīvajā dienestā, kā arī kārtību, kādā Zemessardzi informē par šā panta pirmajā un otrajā daļā minētajām personām.”

3. 6. pantā:

papildināt trešo daļu ar 4. punktu šādā redakcijā:

“4. dalībai Ministru kabineta rīkotajās kaujas gatavības pārbaudēs.”

papildināt ceturto daļu ar 5.punktu šādā redakcijā:

“5) līdz 72 stundām reizi divos gados – dalībai Ministru kabineta rīkotajās kaujas gatavības pārbaudēs.”

papildināt 4.¹ daļu ar 4. un 5.punktu šādā redakcijā:

“4. zemessargu mobilizācijas gadījumā, ja nav izsludināts izņēmuma stāvoklis – līdz Ministru kabineta lēmuma atcelšanai vai spēka zaudēšanai.”

5) līdz 72 stundām reizi divos gados – dalībai Ministru kabineta rīkotajās kaujas gatavības pārbaudēs.”;

papildināt pantu ar devīto daļu šādā redakcijā:

“(9) Paaugstinātās gatavības režīmam pakļautajam zemessargam ir pienākums:

1) būt sasniedzamam sešu stundu laikā kopš paaugstinātas gatavības režīma spēkā stāšanās, vienībai sazinoties ar zemessargu pa viņa norādīto tālruni vai oficiālo elektronisko adresi;

2) uzturēties vai, gadījumā, ja zemessargs atrodas ārpus Latvijas Republikas, nekavējoties informēt Zemessardzes vienību par atgriezšanās iespēju un rīkoties atbilstoši turpmākiem Zemessardzes norādījumiem;

3) nekavējoties ierasties attiecīgajā vienībā un pildīt komandiera pavēlēs noteiktos uzdevumus.”.

4. Papildināt likumu ar XII nodaļu šādā redakcijā:

“**XII nodaļa**

**Administratīvie pārkāpumi dienesta Zemessardzē izpildes jomā un kompetence administratīvo pārkāpumu procesā**

46. pants. Izvairīšanās no paaugstinātas gatavības režīma nosacījumu vai uzdevumu izpildes

Par paaugstinātās gatavības režīmam pakļautā zemessarga izvairīšanos no paaugstinātas gatavības režīma nosacījumu vai uzdevumu izpildes piemēro naudas sodu līdz septiņdesmit naudas soda vienībām.”

47. pants. Kompetence administratīvo pārkāpumu procesā

Administratīvā pārkāpuma procesu par šajā nodaļā minēto pārkāpumu veic Militārā policija.

Ministru prezidenta biedrs,

aizsardzības ministrs Artis Pabriks

V.Upeniece 67335241

Vita.Upeniece@mod.gov.lv